..shriigaNapatyatharvashiirshham..   
             .. shaanti paaTha ..
AUM bhadraM karNe\'bhiH shR^iNuyaama devaaH . bha\_draM pa\'shyemaakShabhiryajatraaH ..
sthi\_rairaN^gai\'stushhTu\_vaa.nsa\'stanuubhi\_H . vya\'shema de\_vahi\'taM yadaa\'yuH ..
AUM sva\_sti na\_ indro\' vR^i\_ddhashra\'vaaH . sva\_sti na\'H puu\_shhaa vi\_shvave\'daaH ..
sva\_stina\_staarkShyo\_ ari\'shhTanemiH . sva\_sti no\_ bR^iha\_spati\'rdadhaatu ..

AUM shaa.nti\_H .  shaa.nti\_H .. shaa.nti\'H..
                .. upanishhat.h ..
hariH AUM namaste gaNapataye .. tvameva pratyakShaM tattvamasi .. tvameva kevalaM kartaa.asi ..
tvameva kevalaM dhartaa.asi .. tvameva kevalaM hartaa.asi .. tvameva sarva.n khalvidaM brahmaasi ..
tvaM saakShaadaatmaa.asi nityam.h .. 1..
               .. svaruupa tattva ..
R^itaM vachmi) .. satyaM vachmi .. 2..
ava tvaM maam.h .. ava vaktaaram.h .. ava shrotaaram.h ..
ava daataaram.h .. ava dhaataaram.h .. avaanuuchaanamava shishhyam.h ..
ava pashchaattaat.h .. ava purastaat.h .. avottaraattaat.h .. ava dakShiNaattaat.h ..
ava chordhvaattaat.h .. avaadharaattaat.h .. sarvato maaM paahi paahi sama.ntaat.h .. 3..
tvaM vaaN^mayastvaM chinmayaH .. tvamaana.ndamayastvaM brahmamayaH ..
tvaM sachchidaana.ndaadvitiiyo.asi .. tvaM pratyakShaM brahmaasi ..
tvaM GYaanamayo viGYaanamayo.asi .. 4..
sarvaM jagadidaM tvatto jaayate .. sarvaM jagadidaM tvattastishhThati ..
sarvaM jagadidaM tvayi layameshhyati .. sarvaM jagadidaM tvayi pratyeti ..
tvaM bhuumiraapo.analo.anilo nabhaH .. tvaM chatvaari vaakpadaani .. 5..
tvaM guNatrayaatiitaH tvamavasthaatrayaatiitaH .. tvaM dehatrayaatiitaH .. 
tvaM kaalatrayaatiitaH .. tvaM muulaadhaaraH sthitho.asi nityam.h ..
tvaM shaktitrayaatmakaH .. tvaaM yogino dhyaaya.nti nityam.h ..
tvaM brahmaa tvaM vishhNustvaM rudrastvaM indrastvaM agnistvaM 
vaayustvaM suuryastvaM cha.ndramaastvaM brahmabhuurbhuvaHsvarom.h .. 6..
               .. gaNesha ma.ntra ..
gaNaadiM puurvamuchchaarya varNaadi.n tadana.ntaram.h .. 
anusvaaraH parataraH .. ardhendulasitam.h .. taareNa R^iddham.h ..
etattava manusvaruupam.h .. gakaaraH puurvaruupam.h ..
akaaro madhyamaruupam.h .. anusvaarashchaantyaruupam.h ..
binduruttararuupam.h .. naadaH sa.ndhaanam.h ..
sa.nhitaasa.ndhiH .. saishhaa gaNeshavidyaa ..
gaNakaR^ishhiH .. nichR^idgaayatriichchha.ndaH ..
gaNapatirdevataa .. AUM ga.n gaNapataye namaH .. 7..
               .. gaNesha gAyatrI ..
ekada.ntaaya vidmahe . vakratuNDaaya dhiimahi .. tanno da.ntiH prachodayaat.h .. 8..
               .. gaNesha ruupam ..
ekada.ntaM chaturhastaM paashama.nkushadhaariNam.h .. radaM cha varadaM hastairbibhraaNaM muushhakadhvajam.h ..
raktaM laMbodaraM shuurpakarNakaM raktavaasasam.h ..
raktaga.ndhaanuliptaa.ngaM raktapushhpaiH supuujitam.h .. bhaktaanukaMpinaM devaM jagatkaaraNamachyutam.h ..
aavirbhuutaM cha sR^ishhTyaadau prakR^iteH purushhaatparam.h .. evaM dhyaayati yo nityaM sa yogii yoginaaM varaH .. 9..
namo vraatapataye . namo gaNapataye . namaH pramathapataye .
namaste.astu laMbodaraayaikada.ntaaya  vighnanaashine shivasutaaya  shriivaradamuurtaye namo namaH .. 10..
               .. phalashrutiH ..
etadatharvashiirshhaM yo.adhiite .. sa brahmabhuuyaaya kalpate ..
sa sarvataH sukhamedhate .. sa sarva vighnairnabaadhyate ..
sa pa.nchamahaapaapaatpramuchyate ..
saayamadhiiyaano divasakR^itaM paapaM naashayati ..
praataradhiiyaano raatrikR^itaM paapaM naashayati ..
saayaMpraataH prayu.njaano apaapo bhavati ..
sarvatraadhiiyaano.apavighno bhavati ..
dharmaarthakaamamokShaM cha vi.ndati ..
idamatharvashiirshhamashishhyaaya na deyam.h ..
yo yadi mohaaddaasyati sa paapiiyaan.h bhavati. 
sahasraavartanaat.h yaM yaM kaamamadhiite taM tamanena saadhayet.h .. 11..
anena gaNapatimabhishhi.nchati sa vaagmii bhavati ..
chaturthyaamanashnan.h japati sa vidyaavaan.h bhavati sa yashovaan.h bhavati ..
ityatharvaNavaakyam.h .. brahmaadyaacharaNaM vidyaat.h na bibheti kadaachaneti .. 12..
yo duurvaa.nkurairyajati sa vaishravaNopamo bhavati ..
yo laajairyajati sa yashovaan.h bhavati sa medhaavaan.h bhavati ..
yo modakasahasreNa yajati sa vaaJNchhitaphalamavaapnoti ..
yaH saajyasamidbhiryajati sa sarvaM labhate sa sarvaM labhate .. 13..
ashhTau braahmaNaan.h samyaggraahayitvaa suuryavarchasvii bhavati ..
suuryagrahe mahaanadyaaM pratimaasa.nnidhau vaa japtvaa siddhama.ntro bhavati ..
mahaavighnaatpramuchyate .. mahaadoshhaatpramuchyate .. mahaapaapaat.h pramuchyate ..
sa sarvavidbhavati sa sarvavidbhavati ..
ya evaM veda ityupanishhat.h .. 14..
                .. shaanti ma.ntra ..
AUM sahanaavavatu .. sahanaubhunaktu .. saha viirya.n karavaavahai ..
tejasvinaavadhiitamastu maa vidvishhaavahai ..
AUM bhadraM karNebhiH shR^iNuyaama devaaH . bhadraM pashyemaakShabhiryajatraaH .. 
sthiraira.ngaistushhTuvaa.nsastanuubhiH . vyashema devahitaM yadaayuH ..
AUM svasti na indro vR^iddhashravaaH . svasti naH puushhaa vishvavedaaH ..
svastinastaarkShyo arishhTanemiH . svasti no bR^ihaspatirdadhaatu ..
AUM shaa.ntiH . shaa.ntiH .. shaa.ntiH ...
.. iti shriigaNapatyatharvashiirshhaM samaaptam.h ..